b'\n_START_ARTICLE_\nScorpionidae\n_START_SECTION_\nUtseende\n_START_PARAGRAPH_\nForholdsvis slankbygde skorpioner med meget kraftige pedipalper (kl\xc3\xb8r), ofte svarte p\xc3\xa5 farge. De har et tykt, hardt skall. Brystplaten (sternum) er femkantet. Noen av artene blir temmelig store, for eksempel Pandinus imperator og Heterometrus swammerdami som kan bli over 20 centimeter lange.\n_START_SECTION_\nLevevis\n_START_PARAGRAPH_\nDisse skorpionene lever mest i skog, men ogs\xc3\xa5 p\xc3\xa5 savanner. De fleste unng\xc3\xa5r sv\xc3\xa6rt t\xc3\xb8rre omr\xc3\xa5der. De tilbringer dager i huler som de enten har gravd ut selv eller overtatt fra andre dyr, og g\xc3\xa5r ut p\xc3\xa5 jakt om natten. De fanger og knuser byttet med sine sterke klosakser, og bruker sjelden brodden.\n_START_SECTION_\nFarlige arter\n_START_PARAGRAPH_\nArtene i denne familien er ikke kjent for \xc3\xa5 ha sterk gift, noen av de store artene kan trolig gj\xc3\xb8re vel s\xc3\xa5 mye skade med de sterke klosaksene som ved brodden. Imidlertid kan artene i slekten Heterometrus (S\xc3\xb8r\xc3\xb8st-Asia) og Nebo (Midt\xc3\xb8sten) ha potensielt farlige stikk.\n_START_SECTION_\nUtbredelse\n_START_PARAGRAPH_\nFamilien i snever forstand er lever i Afrika og de s\xc3\xb8rlige delene av Asia. Diplocentrinae er utbredt over det meste av Jorda i varme omr\xc3\xa5der.'